Diari Oficial de la Generalitat Valenciana


Sumari del DOGV 6549, del 22-06-2011 (2011/6735)

Notificació de la sentència dictada en el judici ordinari número 672/2009.
--------------------------------------------------------------------------

### Dades del document

Número de DOGV
:   6549

Data del DOGV
:   22-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/6735


Organisme emissor
:   Jutjat de Primera Instància Número 12 de València

Tipus de document
:   Edicte

Notificació de la sentència dictada en el judici ordinari número 672/2009. [2011/6735]  
Judici ordinari 000672/2009-2-4  
De: Isabel Iglesias Marín, María Isabel Díaz Iglesias i Félix Díaz Iglesias.  
Procurador: Emilio Sanz Osset.  
Contra: Tomasa Emilia Sampayo Díaz HJ.  
Procurador/a: -  
En aquest procediment seguit a instàncies d'Isabel Iglesias Marín, María Isabel Díaz Iglesias i Félix Díaz Iglesias contra Tomasa Emilia Sampayo Díaz HJ, s'ha dictat la sentència, que, literalment, és com segueix:  
«Sentència número 000142/2011  
València, 3 de maig de 2011  
Jesús Ángel López Sanz, magistrat del Jutjat de Primera Instància número 12 d'aquesta ciutat, he vist aquestes actuacions de judici ordinari registrades amb el número 672/2009, sobre acció de reclamació d'una quantitat, promogudes per Félix Díaz Iglesias i María Isabel Díaz Iglesias, que succeeixen Isabel Iglesias Marín, representats pel procurador el senyor Sanz Osset i defensat pel lletrat Esteban García, contra l'herència jacent de la finada Tomasa Emilia Sampayo Díaz, composta, entre altres, per Luis Díaz Torremocha, Carmen Díaz Torremocha, Matilde Díaz Torremocha, Adela Espinós Díaz, i els qui en resulten ser hereus o es creguen amb dret a l'herència de la finada.  
  
Antecedents de fet  
Primer. Isabel Iglesias Marín va presentar una demanda de judici ordinari sobre acció de reclamació d'una quantitat contra l'herència jacent de la finada Tomasa Emilia Sampayo Díaz, composta, entre altres, per Félix Díaz Iglesias, María Isabel Díaz Iglesias, Luis Díaz Torremocha i els qui en resulten ser hereus o es creguen amb dret a l'herència, i després d'establir els fets i els fonaments de dret que més li van convindre, va acabar sol·licitant la recepció del plet a prova i que es dictara sentència per la qual es condemne els demandats a pagar a l'actora la quantitat de 6.705,13 euros amb els seus interessos legals i les costes.  
L'actora basa la seua demanda en els següents fets i fonaments de dret: Tomasa Emilia Sampayo Díaz va morir en estat de soltera el 3 de gener de 1992, sense haver atorgat testament. Els seus parents més propers són cosins germans, i sense que s'haja acceptat la seua herència. En morir era propietària d'un habitatge siti a l'avinguda de la Giorgeta, número 4, porta 23, de València, i els primers pagaments de l'IBI després de la seua mort es van carregar al seu compte del BBVA, fins que va restar sense saldo. L'actora es va fer càrrec des d'aleshores de les despeses comunes, en benefici de l'herència jacent i amb la seua anuència, que pugen des de 1992 a 4.240,65 euros per despeses comunes i 1.308,19 euros per IBI, i 1.156,29 euros per honoraris de lletrat/ada, que reclama.  
Segon. Admesa la demanda, es va citar a termini la part demandada, i se li va concedir el termini de 20 dies per a comparéixer i contestar la demanda, i va ser ampliada contra per Carmen Díaz Torremocha, Matilde Díaz Torremocha i Adela Espinós Díaz.  
Els demandats no van comparéixer dins del termini legal, per la qual cosa es declarar la seua rebel·lia processal.  
Félix Díaz Iglesias i María Isabel Díaz Iglesias van succeir Isabel Iglesias Marín després de morir aquesta, després d'això es va convocar les parts a l'audiència prèvia.  
Tercer. En aquest acte de l'audiència prèvia, la part actora es va ratificar en la seua demanda, i va proposar la prova documental i testifical.  
Declarada la pertinença d'aquesta en els termes que consten en les actuacions, es va celebrar el judici el dia assenyalat, en què els actors van ampliar la reclamació als 200,17 euros d'IBI pagats després de la demanda, i les actuacions va restar concluses per a sentència.  
Quart. En la substanciació d'aquest procediment s'han observat totes les prescripcions legals.  
Dispositiva  
1. Estime la demanda presentada per Félix Díaz Iglesias i María Isabel Díaz Iglesias que succeeixen Isabel Iglesias Marín contra l'herència jacent de la finada Tomasa Emilia Sampayo Díaz, composta, entre altres, per Luis Díaz Torremocha, Carmen Díaz Torremocha, Matilde Díaz Torremocha, Adela Espinós Díaz, i els qui en resulten ser hereus o es creguen amb dret a l'herència de la finada.  
2. Condemne la demandada a pagar als actors la quantitat de 6.905,30 euros amb els seus interessos legals des de la data de la demanda.  
3. Condemne la demandada a pagar-ne les costes.  
Notifiqueu a les parts aquesta resolució i feu-los saber que no és ferma i que s'hi pot interposar un recurs d'apel·lació que s'ha de presentar en aquest Jutjat dins del termini dels cinc dies següents al de la notificació perquè el substancie l'Audiència Provincial de València, i per a l'admissió a tràmit d'aquest caldrà haver constituït en el compte de dipòsits i consignacions d'aquest Jutjat el dipòsit de 50 euros previst en la disposició addicional 15a de la Llei Orgànica 6/1985, d'1 de juliol, del Poder Judicial, en la redacció que en fa la Llei Orgànica 1/2009, de 3 de novembre, indicant-ne el tipus de recurs i el codi corresponent.  
  
Aquesta és la meua sentència, que pronuncie, mane i firme».  
I atés que es desconeixen les possibles persones interessades, s'expedeix aquest edicte a fi que valga de notificació de forma deguda.  
  
València, 3 de maig de 2011.- La secretària judicial: Mónica Rubio Solanes.